**ΜΑΘΗΜΑ 4**  **(27/4/2020 – 1/5/2020)**

Γεια σας πουλάκια μου!

Χριστός Ανέστη! Χρόνια πολλά με υγεία, αγάπη και χαρά για όλον τον κόσμο! Εύχομαι να είστε όλοι καλά και να περάσατε όμορφα αυτές τις μέρες!

Είστε έτοιμοι να ξεκινήσουμε για τις επόμενες αποστολές μας;

Φύγαμε!

**Α. ΓΕΩΓΡΑΦΙΑ**

Μιας και ξέρετε πόσο μου αρέσουν τα ταξίδια, σκέφτηκα αυτή τη φορά να πάμε κάπου πολύ μακριά! Τι θα λέγατε για ένα ταξιδάκι στο διάστημα για να δούμε και να θυμηθούμε το ηλιακό μας σύστημα;

Τι θα χρειαστούμε;;;

Το βιβλίο της Γεωγραφίας, αρκετή καλή διάθεση, μπόλικη παρατηρητικότητα και αμέτρητη φαντασία!

● Αρχικά, θέλω να ανοίξετε το βιβλίο σας στις σελίδες 26 – 28 και να ξαναδιαβάσετε το **Κεφάλαιο 6** με τίτλο

***Το ηλιακό μας σύστημα***.

Αν κάποιος θέλει μπορεί να βρει το βιβλίο σε ηλεκτρονική μορφή στον παρακάτω σύνδεσμο:

[http://ebooks.edu.gr/modules/ebook/show.php/DSGL100/164/1135,4174/](http://ebooks.edu.gr/modules/ebook/show.php/DSGL100/164/1135%2C4174/)

● **Άσκηση 1:**

Δείτε στον παρακάτω σύνδεσμο το ηλιακό μας σύστημα. Επιλέξτε το όνομα του κάθε πλανήτη και δείτε πληροφορίες γι’ αυτόν. Επιλέξετε τις λέξεις **Ταχύτητα, Μέγεθος, Απόσταση** για να δείτε επιπλέον πληροφορίες.

<http://photodentro.edu.gr/v/item/ds/8521/2974>

Αφού δείτε προσεκτικά τον παραπάνω σύνδεσμο, απαντήστε στο Πολυθεματικό τετράδιο στις παρακάτω ερωτήσεις (όποιος θέλει μπορεί να προσπαθήσει να μου τις στείλει στα μηνύματα της e class).

**α.** Ποιος πλανήτης κινείται με τη μεγαλύτερη **ταχύτητα** και ποιος με τη μικρότερη; Να γράψετε και τις ταχύτητες των δύο πλανητών.

**β.** Ποιος είναι ο μεγαλύτερος και ποιος ο μικρότερος σε **μέγεθος** πλανήτης; Να γράψετε πόση είναι η **περιφέρειά** τους σε χιλιόμετρα.

**γ.** Ποιος πλανήτης βρίσκεται πιο κοντά στον ήλιο και ποιος πιο μακριά; Να γράψετε την **απόσταση** αυτών των δύο πλανητών από τον ήλιο σε χιλιόμετρα.

Ελπίζω να μη ζαλιστήκατε…

● **Άσκηση 2:**

Παιδιά, εσείς το ξέρατε ότι το βάρος μας δεν είναι το ίδιο σε όλους τους πλανήτες γιατί αλλάζει η βαρύτητα;

Ωραίο αυτό, ε; Λέω να πάω στον πλανήτη που θα έχω το μικρότερο βάρος! Θα μπορώ εκεί να τρώω ό, τι θέλω άραγε;;;

Μπείτε κι εσείς στον παρακάτω σύνδεσμο. **Πληκτρολογήστε το βάρος σας** και μετά πατήστε το εικονίδιο με το κομπιουτεράκι που γράφει **υπολογισμός** και…. ιδού τα αποτελέσματα!!!

<http://photodentro.edu.gr/v/item/ds/8521/2975>

Γράψτε στο τετράδιό σας ποιο είναι **το βάρος σας στη Γη**, σε ποιον πλανήτη έχετε **το μικρότερο βάρος**, σε ποιον **το μεγαλύτερο** και **πόσο**.

● **Άσκηση 3:**

Δεν πιστεύω να κουραστήκατε… Πάμε για παιχνίδι τώρα!

<http://users.sch.gr/pkotsis/4/st-taxi/Geo/games/walle%20%28CD%29/html5.html>

(Πηγή: <https://www.stintaxi.com/> )

Τώρα θέλω να αντιγράψετε στο τετράδιό σας τις παρακάτω προτάσεις συμπληρώνοντας τα κενά. Αν δεν τα θυμάστε, ξαναμπείτε στο προηγούμενο παιχνίδι.

**α.** \_\_\_\_\_\_\_\_\_\_\_\_\_ ονομάζεται αλλιώς και κόκκινος πλανήτης.

**β.** Στον \_\_\_\_\_\_\_\_\_\_ φυσούν οι πιο ισχυροί άνεμοι του ηλιακού μας συστήματος.

**γ.** Η Αφροδίτη έχει σχεδόν το ίδιο μέγεθος με \_\_\_\_\_\_\_\_\_\_\_\_.

**δ.** Στον Δία υπάρχει μονίμως μια πελώρια κόκκινη \_\_\_\_\_\_\_\_\_\_\_\_\_\_.

**ε.** \_\_\_\_\_\_\_\_\_\_\_\_\_ έχει γύρω του δακτυλίους από σκόνη και πέτρες.

**στ.** Στον Άρη υπάρχει το πιο ψηλό βουνό του ηλιακού μας συστήματος και λέγεται \_\_\_\_\_\_\_\_\_\_\_\_.

**ζ.** Στον \_\_\_\_\_\_\_\_\_\_\_\_ οι μέρες και οι νύχτες διαρκούν από 21 χρόνια η καθεμία.

Παίξτε κι άλλα παιχνίδια εδώ. Για να δούμε… τι (διαστημικά) ψάρια θα πιάσουμε…

1. <http://photodentro.edu.gr/v/item/ds/8521/2774>
2. <http://users.sch.gr/sudiakos/%CE%95%CE%BE%CE%AC%CF%83%CE%BA%CE%B7%CF%83%CE%B7%20-%20%CE%A4%CE%BF%20%CE%B7%CE%BB%CE%B9%CE%B1%CE%BA%CF%8C%20%CE%BC%CE%B1%CF%82%20%CF%83%CF%8D%CF%83%CF%84%CE%B7%CE%BC%CE%B1/story_html5.html> **(Πηγή: Ψηφιακή τάξη** [**https://anoixtosxoleio.weebly.com/index.html#sudi**](https://anoixtosxoleio.weebly.com/index.html#sudi)**)**
3. <http://users.sch.gr/sudiakos/%CE%97%20%CE%93%CE%B7%20%CF%89%CF%82%20%CE%BF%CF%85%CF%81%CE%AC%CE%BD%CE%B9%CE%BF%20%CF%83%CF%8E%CE%BC%CE%B1/story_html5.html> **(Πηγή: Ψηφιακή τάξη** [**https://anoixtosxoleio.weebly.com/index.html#sudi**](https://anoixtosxoleio.weebly.com/index.html#sudi)**)**